《立方辟小阁附火兴之侄作诗劝会客次韵》
宋代·葛胜仲

吾儿玄学师老怀，严持月六八关斋。新来五辛不入口，坐使妻叹生不谐。

自言丈室净名量，惟期禅侣来存访。栗里岂独尊常空，亦乏秦声乱舂相。

朝来天雨瑶花霏，句如连璧来交辉。鹿柈茶果亦易具，不尔恐致膏肓讥。

幻界政应频燕喜，酒尽为谋当更起。趋庭为尔复缓颊，一杯既空难但已。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。